Diari Oficial de la Generalitat Valenciana


Sumari del DOGV 9622, del 21-06-2023 (2023/6364)

Anunci de l'aprovació de l'informe ambiental i territorial estratègic de la modificació puntual número 3 del Pla general d'ordenació urbana.
--------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6364


Data del document
:   05-06-2023

Organisme emissor
:   Ajuntament del Pinós

Tipus de document
:   Anunci

Descriptors 

:   * pla d'urbanisme
    * administració local

Anunci de l'aprovació de l'informe ambiental i territorial estratègic de la modificació puntual número 3 del Pla general d'ordenació urbana. [2023/6364]  
De conformitat amb el que es preveu en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es fa públic que la Junta de Govern Local, en sessió celebrada el dia 15 de maig de 2023, va adoptar l'acord la part dispositiva és literalment:  
  
Primer. Aprovar l'informe ambiental i territorial estratègic favorable en el procediment de la modificació puntual núm. 3 del PGOU del Pinós.  
  
Segon. Determinar que no cap cap recurs contra la present resolució per no ser un acte definitiu en via administrativa sense perjudici dels que, si escau, pertoquen en via administrativa contra l'acte d'aprovació de la modificació puntual núm. 3 del PGOU del Pinós.  
  
Tercer. D'acord amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis sí, una vegada publicat en el Diari Oficial de la Generalitat Valenciana, no s'ha aprovat la modificació puntual núm. 3 del PGOU del Pinós.  
  
  
Quart. Notificar aquest acord als interessats que apareguen en l'expedient ambiental d'aquesta actuació.  
  
Cal indicar que la modificació puntual número 3 del Pla general d'ordenació urbana té per objecte un senzill trasllat cap al sud de part del sòl dotacional de zona verda, dins del mateix àmbit de la zona d'ordenació I, polígon industrial (PI El Cabezo), tot això amb la magnitud suficient que permeta situar un sòl dotacional d'equipament infraestructura-servei urbà (QI), amb una superfície de 2.411,07 m². La zona on es trasllada part de la zona verda es troba qualificada en l'actualitat com a xarxa viària (SRV).  
Aquesta proposta de modificació puntual del pla general pretén, com a únic i clar objectiu, poder situar un ecoparc en un lloc que es considere idoni, prop del nucli urbà, concretament, en l'àmbit on se situa el polígon industrial El Cabezo. En aquest cas, es tracta de reordenar el sòl dotacional d'aquesta zona industrial, amb l'objectiu d'obtindre una parcel·la de superfície suficient, i de característiques adequades, perquè puga situar en ella un ecoparc. Per a això, la ubicació del terreny haurà de comptar amb la deguda classificació i qualificació urbanística que resulte compatible i viable per a aquest ús. També ha de disposar d'almenys d'un vial d'accés que tinga com a mínim els serveis urbanístics essencials d'aigua potable, subministrament elèctric i clavegueram. La zona on es trasllada la part necessària de la zona verda es troba qualificada en l'actualitat com a Xarxa Viària (SRV) i es troba entre l'avinguda de Monòver i el carrer un del polígon.  
La documentació corresponent a l'expedient estarà a la disposició dels interessats en la seu electrònica de l'Ajuntament del Pinós en el següent enllaç:  
https://sede.pinoso.org/GDCarpetaCiudadano/Tablon.do'action=verAnuncios&tipoTablon=1  
  
El Pinós, 5 de juny de 2023.- L'alcalde: Lázaro Azorín Salar.